ປ. ອີຣ່ານ ປະນາມ​ ພວກ​ລັດ​ອິສລາມ​ ແລະຕິຕຽນ ແຜນຍຸດທະສາດ ສະຫະລັດ (ວີ​ດີ​ໂອ)
ປະທານາທິບໍດີ Hassan Rouhani ແຫ່ງອີຣ່ານ ​ປະນາມ ພວກ​ຫົວຮຸນແຮງ ລັດ​ອິສລາມ​ວ່າ​ ເປັນ​ພວກຕ້ານ​ອິສລາມ ​ທີ່ໜ້າ​ລະອາຍ .
ປະທານາທິບໍດີອີຣ່ານ ທ່ານ Hassan Rouhani ໄດ້ປະນາມ ພວກລັດອິສລາມຢ່າງຮຸນແຮງ ວ່າເປັນການຕ້ານອິສລາມທີ່ ໜ້າລະອາຍ ແຕ່ທ່ານເອີ້ນແນວໂຮມບັນດາພັນທະມິດທີ່ນຳ ໂດຍສະຫະລັດ ເພື່ອຕໍ່ສູ້ກັບພວກຫົວຮຸນແຮງຈັດນັ້ນວ່າ ຢູ່ໃນໃຫ້ສຳພາດແກ່ໂທລະພາບ NBC ນັ້ນ ທ່ານ Rouhani ໄດ້ຕຳນິຕິຕຽນ ຕໍ່ການທີ່ປະທານາທິບໍດີ ບາຣັກ ໂອບາມາ ໄດ້ ປະຕິເສດ ບໍ່ຍອມສົ່ງກຳລັງພາກພື້ນດິນ ກັບຄືນໄປຍັງອີຣັກອີກ ທ່ານ Rouhani ໄດ້ຕັ້ງຄຳຖາມວ່າ ມັນອາດເປັນໄປໄດ້ຫຼືບໍ່ ທີ່ ຈະເອົາຊະນະພວກກໍ່ການຮ້າຍ ໂດຍທີ່ບໍ່ມີການເສຍສະລະ ແລະ ມີຄວາມລຳບາກນັ້ນ ແຕ່ທ່ານໄດ້ຢອມຮັບວ່າ ການໂຈມຕີທາງອາກາດນັ້ນ ອາດມີຄວາມຈຳເປັນພາຍໃຕ້ ສະພາບການບາງຢ່າງ ປະທານາທິບໍດີ Rouhani ໄດ້ປະນາມການສັງຫານຕັດຫົວພວກນັກຂ່າວສະຫະລັດ ສອງຄົນ ແລະພະນັກງານຊ່ວຍເຫຼືອຊາວອັງກິດຄົນນຶ່ງ ໂດຍພວກລັດອິສລາມ ຊຶ່ງທ່ານ ເອີ້ນວ່າ ຂັດຕໍ່ວັດທະນະທຳຂອງອິສລາມເລີຍ ທ່ານກ່າວອີກວ່າ ພາຍໃຕ້ອິສລາມນັ້ນ ການຂ້າຄົນທີ່ບໍລິສຸດ ແມ່ນຄືກັນກັບການຂ້າມ ວນມະນຸດທັງໝົດ ທ່ານເວົ້າວ່າ ການຕັດຫົວຄົນເຫຼົ່ານັ້ນ ແມ່ນເລື້ອງທີ່ໜ້າເສົ້າສະຫລົດ ໃຈສຳຫລັບມວນມະນຸດທັງໝົດ ແລະ ວ່າ ອີຣ່ານຈະໃຫ້ການສະໜັບສະໜຸນໃດໆກໍຕາມ ທີ່ອີຣັກມີຄວາມຕ້ອງການ ເພື່ອຕໍ່ສູ້ກັບພວກລັດອິສລາມ